CELEX: 
Language: da
Date: 2009-09-26 00:00:00
Title: 2009/643/EF: Europa-Parlamentets afgørelse af 23. april 2009 om decharge for gennemførelsen af budgettet for Eurojust for regnskabsåret 2007#Europa-Parlamentets beslutning af 23. april 2009 med bemærkningerne, der er en integrerende del af afgørelsen om decharge for gennemførelsen af budgettet for Eurojust for regnskabsåret 2007

26.9.2009   
            
            
               DA
            
            
               Den Europæiske Unions Tidende
            
            
               L 255/112
            
         
      EUROPA-PARLAMENTETS AFGØRELSE
   
   af 23. april 2009
   om decharge for gennemførelsen af budgettet for Eurojust for regnskabsåret 2007
   (2009/643/EF)
   EUROPA-PARLAMENTET,
   
               —
            
            
               der henviser til det endelige årsregnskab for Eurojust for regnskabsåret 2007 (1),
            
         
               —
            
            
               der henviser til Revisionsrettens beretning om det endelige årsregnskab for Eurojust for regnskabsåret 2007 med Eurojusts svar (2),
            
         
               —
            
            
               der henviser til Rådets henstilling af 10. februar 2009 (5588/2009 — C6-0060/2009),
            
         
               —
            
            
               der henviser til EF-traktaten, særlig artikel 276,
            
         
               —
            
            
               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
            
         
               —
            
            
               der henviser til Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (4), særlig artikel 36,
            
         
               —
            
            
               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
            
         
               —
            
            
               der henviser til forretningsordenens artikel 71 og bilag V,
            
         
               —
            
            
               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0161/2009),
            
         
               1.
            
            
               meddeler direktøren for Eurojust decharge for gennemførelsen af Eurojusts budget for regnskabsåret 2007;
            
         
               2.
            
            
               fremsætter sine bemærkninger i nedenstående beslutning;
            
         
               3.
            
            
               pålægger sin formand at sende denne afgørelse og beslutningen, der er en integrerende del heraf, til direktøren for Eurojust, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).
            
         
      
         Hans-Gert PÖTTERING
         
         
            Formand
         
      
      
         Klaus WELLE
         
         
            Generalsekretær
         
      
   
   
      (1)  EUT C 278 af 31.10.2008, s. 57.
   
      (2)  EUT C 311 af 5.12.2008, s. 142.
   
      (3)  EFT L 248 af 16.9.2002, s. 1.
   
      (4)  EFT L 63 af 6.3.2002, s. 1.
   
      (5)  EFT L 357 af 31.12.2002, s. 72.
   
      
         EUROPA-PARLAMENTETS BESLUTNING
      
      af 23. april 2009
      med bemærkningerne, der er en integrerende del af afgørelsen om decharge for gennemførelsen af budgettet for Eurojust for regnskabsåret 2007
      EUROPA-PARLAMENTET,
      
                  —
               
               
                  der henviser til det endelige årsregnskab for Eurojust for regnskabsåret 2007 (1),
               
            
                  —
               
               
                  der henviser til Revisionsrettens beretning om det endelige årsregnskab for Eurojust for regnskabsåret 2007 med Eurojusts svar (2),
               
            
                  —
               
               
                  der henviser til Rådets henstilling af 10. februar 2009 (5588/2009 — C6-0060/2009),
               
            
                  —
               
               
                  der henviser til EF-traktaten, særlig artikel 276,
               
            
                  —
               
               
                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,
               
            
                  —
               
               
                  der henviser til Rådets afgørelse 2002/187/RIA af 28. februar 2002 om oprettelse af Eurojust for at styrke bekæmpelsen af grov kriminalitet (4), særlig artikel 36,
               
            
                  —
               
               
                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i forordning (EF, Euratom) nr. 1605/2002 (5), særlig artikel 94,
               
            
                  —
               
               
                  der henviser til forretningsordenens artikel 71 og bilag V,
               
            
                  —
               
               
                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A6-0161/2009),
               
            
                  A.
               
               
                  der henviser til, at Revisionsretten fastslog, at den har fået rimelig sikkerhed for, at årsregnskabet for regnskabsåret 2007 er rigtigt, og at de underliggende transaktioner er lovlige og formelt rigtige,
               
            
                  B.
               
               
                  der henviser til, at Europa-Parlamentet den 22. april 2008 meddelte decharge til Eurojusts direktør for gennemførelsen af Eurojusts budget for regnskabsåret 2006 (6) og i beslutningen med bemærkningerne til afgørelsen bl.a.
                  
                              —
                           
                           
                              noterede sig Revisionsrettens bemærkning i beretningen for 2006 om, at 33 % af bevillingerne til driftsudgifter og 30 % af bevillingerne til aktionsudgifter blev fremført, at der blev foretaget et stort antal bevillingsoverførsler fra en budgetpost til en anden, og at dokumentationen herfor i mange tilfælde ikke var tilstrækkelig detaljeret, hvorved budgetprincippet om specificering ikke blev overholdt fuldt ud
                           
                        
                              —
                           
                           
                              noterede sig endvidere Revisionsrettens bemærkninger om, at reglerne for offentlige indkøb ikke blev overholdt strengt, at der ikke var udarbejdet et register over anlægsaktiver med alle aktiver og deres værdi, og at et sådant register ikke blev anvendt til overvågning af Eurojusts værdier; anmodede Eurojust om at gennemføre udbudsbestemmelserne nøje, især hvad angår rammekontrakter
                           
                        
                              —
                           
                           
                              udtrykte bekymring over erklæringen i Eurojusts årsberetning om, at der stadig var mange muligheder for at videreudvikle Eurojusts forhold til OLAF, bl.a. gennem en formel samarbejdsaftale,
                           
                        
            
                  1.
               
               
                  bemærker, at selv om Revisionsrettens revisionserklæring er positiv, fremgår det af dens bemærkninger, at der stadig er strukturelle problemer inden for budgetgennemførelse, indkøb og rekrutteringsplanlægning;
               
            
                  2.
               
               
                  er tilfreds med oplysningen i Eurojusts årsberetning for 2007 om, at Eurojust indførte ABAC (Accrual Based Accounting) den 1. oktober 2007;
               
            
                  3.
               
               
                  noterer sig på baggrund af Eurojusts årsberetning for 2007, at Eurojust som følge af sin hurtige vækst og det deraf følgende behov for et nyt hovedkvarter samarbejder med værtsstaten om at sikre yderligere midlertidige kontorlokaler; noterer sig på baggrund af Eurojusts årsberetning for 2007, at værtsstaten er forpligtet til at stille egnede nye lokaler til rådighed inden 2012;
               
            
                  4.
               
               
                  anmoder om, at Eurojust medtager oplysninger om fremskridt i forhandlingerne om det nye hovedkvarter, midlertidige ordninger og finansielle virkninger i sin årsberetning for 2008;
               
            Højt niveau af fremførte bevillinger
      
                  5.
               
               
                  bemærker Revisionsrettens bemærkning om, at 5 200 000 EUR af de 18 000 000 EUR, som blev forpligtet i 2007, blev fremført;
               
            
                  6.
               
               
                  er bekymret over Revisionsrettens konklusion om, at det store beløb, der er fremført, ikke er i overensstemmelse med princippet om etårighed, og det tyder på, at der er svagheder i programmeringen og overvågningen af Eurojusts aktiviteter;
               
            
                  7.
               
               
                  noterer sig Eurojusts svar om, at det store beløb, der er fremført, skyldtes mangel på egnet personale til kapitalstyring og med implementeringen af det nye udbudssystem; bemærker, at kun 95 af de 147 stillinger i stillingsfortegnelsen for 2007 var besat;
               
            
                  8.
               
               
                  bemærker, at Eurojust indførte en strategi til reduktion af fremførsler i 2008;
               
            Svagheder i udbudsprocedurerne
      
                  9.
               
               
                  påskønner, at Eurojust efter de senere års anbefalinger fra Revisionsretten har centraliseret forvaltningen af sine udbudsprocedurer i en specialiseret enhed;
               
            
                  10.
               
               
                  beklager imidlertid, at Revisionsretten, som i de to foregående år, stadig fandt svagheder i udbudsprocedurerne;
               
            
                  11.
               
               
                  udtrykker overraskelse over Revisionsrettens bemærkning om, at Eurojust forlængede eksisterende kontrakter på en måde, som var i strid med reglerne, selv om kontrakternes udløb havde været kendt gennem lang tid;
               
            
                  12.
               
               
                  støtter fuldt ud Revisionsrettens anbefaling om, at den anvisningsberettigede bør indføre en effektiv plan for forvaltningen af procedurerne for offentlige indkøb;
               
            
                  13.
               
               
                  bemærker, at Eurojust fastlagde en overordnet plan for offentlige indkøb for 2008 og vedtog en beslutning om udbudsorganiseringen og tilknyttede opgaver, og at alle de kontrakter, som Revisionsretten nævnte, blev sendt i udbud igen, i overensstemmelse med reglerne;
               
            Svagheder i rekrutteringsplanlægningen
      
                  14.
               
               
                  noterer sig Revisionsrettens bemærkning om, at stillingsfortegnelsen for 2007 omfattede 147 stillinger, sammenlignet med 112 stillinger i 2006, og at kun 87 stillinger var besat ved udgangen af 2006;
               
            
                  15.
               
               
                  udtrykker sin bekymring over, at Revisionsretten bemærkede, at det ikke lykkedes Eurojust at ansætte de 60 ansatte, som var nødvendige for at besætte alle stillinger i stillingsfortegnelsen i 2007, men at kun 95 stillinger var besat ved udgangen af 2007;
               
            
                  16.
               
               
                  er enig med Revisionsretten i, at dette viser, at der er svagheder i Eurojusts rekrutteringsplanlægning;
               
            
                  17.
               
               
                  beklager, at den omfattende mangel på personale havde en negativ indvirkning på gennemførelsen af Eurojusts budget, således som Eurojust har anerkendt det;
               
            
                  18.
               
               
                  bemærker, at Eurojust ifølge sit svar sigtede mod at besætte stillingerne i stillingsfortegnelsen i 2008;
               
            
                  19.
               
               
                  bemærker, at 130 ud af 175 stillinger i stillingsfortegnelsen for 2008 var besat ved udgangen af 2008; glæder sig over, at Eurojust har reduceret mængden af ledige stillinger fra 34 % ved udgangen af 2007 til 25 % ved udgangen af 2008; henstiller til Eurojust at gøre en yderligere indsats for at besætte de ledige stillinger hurtigst muligt;
               
            
                  20.
               
               
                  forstår af Eurojusts årsberetning for 2007, at det:
                  
                              —
                           
                           
                              udarbejdede en flerårig plan for personalepolitikken for perioden 2007-2010
                           
                        
                              —
                           
                           
                              indførte en ny rekrutteringspolitik med en beskrivelse af den retlige ramme principperne, udvælgelsesprocessen, rollerne og de implicerede aktører
                           
                        
                              —
                           
                           
                              havde til hensigt at underskrive den interinstitutionelle arbejdsmarkedsaftale;
                           
                        
            Opfølgning på dechargeproceduren for 2006
      
                  21.
               
               
                  opfordrer Eurojust til at følge op på Revisionsrettens anbefalinger, navnlig med hensyn til budgetgennemførelse, udbud og rekruttering, og redegøre detaljeret for trufne foranstaltninger i sin årsberetning for 2008;
               
            
                  22.
               
               
                  er tilfreds med indgåelsen af den praktiske aftale om samarbejdsaftalerne mellem Eurojust og OLAF (7) den 24. september 2008;
               
            
                  23.
               
               
                  henviser vedrørende øvrige bemærkninger, der ledsager dechargeafgørelsen, og som er af horisontal karakter, til sin beslutning af 23. april 2009 om økonomisk forvaltning og kontrol af EU's agenturer (8).
               
            
         (1)  EUT C 278 af 31.10.2008, s. 57.
      
         (2)  EUT C 311 af 5.12.2008, s. 142.
      
         (3)  EFT L 248 af 16.9.2002, s. 1.
      
         (4)  EFT L 63 af 6.3.2002, s. 1.
      
         (5)  EFT L 357 af 31.12.2002, s. 72.
      
         (6)  EUT L 88 af 31.3.2009, s. 234.
      
         (7)  EUT C 314 af 9.12.2008, s. 3.
      
         (8)  Se side 206 i denne EUT.